Kjente tilhengere av evolusjonære erkjennelsesteorier, foruten Donald Campbell, er Konrad Lorenz, Karl Popper, Rupert Riedl og Gerhard Vollmer. Mens filosofen Popper forfekta en darwinistisk (og falsifikasjonistisk) variant, stod f.eks. biologen Lorenz for en lamarckistisk (og induktivistisk) variant. Richard Dawkins’ teori om memetisk evolusjon (evolusjon av «ideer» i videst forstand) kan også betraktes som en versjon av en evolusjonær erkjennelsesteori.